smcproject/ml-wiki-sentences huggingface dataset:
അതേ വർഷം തന്നെ അമേരിക്കൻ അക്കാദമി ഓഫ് അച്ചീവ്‌മെന്റിന്റെ ഗോൾഡൻ പ്ലേറ്റ് അവാർഡും അദ്ദേഹത്തിന് ലഭിച്ചു.
2009 ഒക്ടോബറിൽ ഫൗണ്ടേഷൻ ഫോർ ദ ഫ്യൂച്ചർ, 1984-ൽ 2,400 വർഷം പഴക്കമുള്ള മമ്മിയിൽ ആരംഭിച്ച പുരാതന ഡിഎൻഎയെ വേർതിരിക്കുകയും ക്രമപ്പെടുത്തുകയും ചെയ്യുന്ന പ്രവർത്തനത്തിന് പാബോയ്ക്ക് 2009-ലെ കിസ്‌ലർ സമ്മാനം നല്കി.
2010 ജൂണിൽ, ഫെഡറേഷൻ ഓഫ് യൂറോപ്യൻ ബയോകെമിക്കൽ സൊസൈറ്റീസ് (FEBS) ബയോകെമിസ്ട്രിയിലും മോളിക്യുലാർ ബയോളജിയിലും മികച്ച നേട്ടങ്ങൾ കൈവരിച്ചതിന് തിയോഡോർ ബുച്ചർ മെഡൽ നൽകി.
2013-ൽ, പരിണാമ ജനിതകശാസ്ത്രത്തിലെ ഗ്രൗണ്ട് ബ്രേക്കിംഗ് ഗവേഷണത്തിന് ജനിതകശാസ്ത്രത്തിനുള്ള ഗ്രുബർ സമ്മാനം അദ്ദേഹത്തിന് ലഭിച്ചു.
2015 ജൂണിൽ, NUI ഗാൽവേയിൽ ഡിഎസ്‌സി (ഹോണറിസ് കോസ) ബിരുദം അദ്ദേഹത്തിന് ലഭിച്ചു.
2016-ൽ അദ്ദേഹം റോയൽ സൊസൈറ്റിയുടെ വിദേശ അംഗമായി തിരഞ്ഞെടുക്കപ്പെട്ടു,  2017-ൽ ഡാൻ ഡേവിഡ് സമ്മാനം ലഭിച്ചു.
2018-ൽ സയന്റിഫിക് റിസർച്ച് വിഭാഗത്തിൽ പ്രിൻസസ് ഓഫ് അസ്റ്റൂറിയാസ് അവാർഡുകള് , 2020-ൽ ജപ്പാൻ പ്രൈസ് , 2021-ൽ മാസ്‌റി പ്രൈസ് , 2022- ൽ നിയാണ്ടർത്തൽ ജീനോം സീക്വൻസിങ് നടത്തിയതിന്റെ പേരിൽ വൈദ്യശാസ്ത്ര നോബൽ സമ്മാനം എന്നിവ ലഭിച്ചു.
പാബോയുടെ 2014-ലെ പുസ്തകമായ നിയാണ്ടർത്താൽ മാൻ: ഇൻ സെർച്ച് ഓഫ് ലോസ്റ്റ് ജീനോംസിൽ , താൻ പരസ്യമായി ബൈസെക്ഷ്വൽ ആണെന്ന് അദ്ദേഹം പ്രസ്താവിച്ചു - അമേരിക്കൻ പ്രൈമറ്റോളജിസ്റ്റും ജനിതകശാസ്ത്രജ്ഞനുമായ ലിൻഡ വിജിലന്റിൻ്റെ "ആൺകുട്ടികളുടെ മനോഹാരിത" ആകർഷിച്ചത് വരെ താൻ സ്വവർഗ്ഗാനുരാഗിയാണെന്ന് അദ്ദേഹം അനുമാനിച്ചിരുന്നതായി പറയുന്നു.
അവർ നിരവധി പ്രബന്ധങ്ങൾ രചിച്ചിട്ടുണ്ട്.
അവർ വിവാഹിതരായി ലീപ്സിഗിൽ ഒരു മകനെയും മകളെയും ഒരുമിച്ച് വളർത്തുന്നു.
ഇതും കാണുക ഒറിജിൻസ് ഓഫ് അസ് (2011 ബിബിസി സീരീസ്) ഫസ്റ്റ് പീപ്പിൾസ് (2015 പിബിഎസ് സീരീസ്) ശരീരശാസ്ത്രത്തിലോ വൈദ്യശാസ്ത്രത്തിലോ ഉള്ള നോബൽ സമ്മാന ജേതാക്കളുടെ പട്ടിക സ്വീഡിഷ് നോബൽ സമ്മാന ജേതാക്കളുടെ പട്ടിക അവലംബം പുറം കണ്ണികൾ മാക്സ് പ്ലാങ്ക് സൊസൈറ്റിയിൽ സ്വാന്തെ പാബോ സ്വാന്റേ പാബോ's publications indexed by Google Scholar സ്വാന്റേ പാബോ on Nobelprize.org അസ്ഥിമാടങ്ങൾ കഥപറയുമ്പോൾ , ഡോ.കെ.പി.അരവിന്ദൻ, ലൂക്ക സയൻസ് പോർട്ടൽ
സ്വാഭാവിക നീതി ഇംഗ്ലീഷ് വിലാസം https://ml.wikipedia.org/wiki/Natural_justice ഈ ലേഖനം ഒരു അനാഥലേഖനമാണ് .
നിയമത്തിന്റെ നടപടി ക്രമങ്ങളിൽ ഏറ്റവും പ്രധാനപ്പെട്ട ഒന്നാണ് സ്വാഭാവിക നീതി.
സ്വാഭാവിക നിയമവുമായി വളരെ അടുത്തു നിൽക്കുന്ന ഒന്നാണ് സ്വഭാവിക നീതി.
സ്വാഭാവിക നിയമവും സ്വാഭാവിക നീതിയും, നിലനിൽക്കുന്ന പല നിയമ വ്യവസ്ഥകളുടേയും ആണിക്കല്ലാണ്, നമ്മുടെതടക്കം.
മനുഷ്യൻ അടിസ്താനപരമായി നല്ലവനാണെന്നും ആ നല്ല മനുഷ്യൻ അകാരണമായി ക്രൂശിക്കപ്പെടരുത് എന്ന ഉദ്ദേശത്തിൽ നില കൊള്ളുന്ന ഒന്നാണ് സ്വാഭാവിക നിയമം.
സ്വാഭാവിക നീതിയെന്നത് നടപടിക്രമങ്ങളിലെ അനീതികൾ ഒഴിവാക്കാൻ വേണ്ടി വ്യവസ്ഥ ചെയ്തിട്ടുള്ള ഒന്നാണ്.
ഒരാൾ താൻ എപ്രകാരം പരിഗണിക്കപ്പെടണമെന്നു ആഗ്രഹിക്കുന്നുവോ, അപ്രകാരം മറ്റുള്ളവരേയും പരിഗണിക്കുക.
രണ്ട് ലാറ്റിൻ സിദ്ധാന്തങ്ങൾ ആണ് സ്വാഭാവിക നീതി എന്നതിന്റെ ആടിസ്താനം.
സ്വാഭാവിക നീതി എന്നതു കൊണ്ട് ഉദ്ദേശിക്കുന്നത് ഈ രണ്ട് ലാറ്റിൻ സിദ്ധാന്തങ്ങൾ ആണ്.
തനിക്കു താല്പര്യമുള്ള വിഷയത്തിൽ ഒരാളും വിധി കർത്താവാകരുത്.
ഒരാളും അയാൾക്കു പറയാനുള്ളതു എന്താണെന്നു കേൾക്കാതെ ശിക്ഷിക്കപ്പെടരുത്.
സ്വാഭാവിക നിയമത്തിന്റെ സ്വഭാവം തന്നെ ഇല്ലാതാക്കിയ ആധുനിക നിയമത്തിൽ പോലും അവഗണിക്കാനാകത്തത്ര വിധം പ്രസക്തമാണ് ഈ സിദ്ധാന്തങ്ങൾ.
ഇവയുടെ അഭാവത്തിൽ നിയമം ഒരിക്കലും പൂർണ്ണമാകില്ലെന്ന തിരിച്ചറിവാണ്, സ്വാഭാവിക നീതി പിന്തുടരാൻ എല്ലാ ഭരണ കൂടങ്ങളും ഇന്നും നിർബന്ധിതമായി തീരുന്നത്.
സുപ്രിം കോടതി ഇതിനെ “കോമൺ സെൻസ് ജസ്റ്റിസ്“ എന്നണ് വിളിച്ചത്.
സ്വാമി (വ്യാകരണം) ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2011 ഒക്ടോബർ മുതൽ തുടരുന്നു.
മലയാളവ്യാകരണപ്രകാരം ക്രിയയുടെ ഗുണം ആർക്ക് ലഭിക്കുന്നുവോ അയാൾ സ്വാമി എന്ന് അറിയപ്പെടുന്നു.
അമ്മ കുഞ്ഞിന് പാൽ കൊടുത്തു.
ഇതിൽ കുഞ്ഞിന് എന്നത് സ്വാമി.
സ്വാഭാവികറബ്ബർ ഇംഗ്ലീഷ് വിലാസം https://ml.wikipedia.org/wiki/Natural_Rubber റബ്ബർ മരത്തിൽ നിന്ന് ലാറ്റെക്സ് ഊറി വരുന്ന ചിത്രം
റബ്ബർ മരം പോലുള്ള ചില പ്രത്യേക തരം മരങ്ങളിൽ നിന്ന് ഊറി വരുന്ന ഏതു തരത്തിലും രൂപപ്പെടുത്താവുന്ന ഒരു ഇലാസ്റ്റിക് ഹൈഡ്റോകാർബൺ പോളിമറാണ് സ്വാഭാവിക റബ്ബർ .
ശുദ്ധീകരിച്ച റബ്ബറിന്റെ ശാസ്ത്രീയനാമം പോളി ഐസോപ്രീൻ എന്നാണ്.
ഇത് രാസപ്രക്രിയകളുടെ ഫലമായും ഉത്പാദിപ്പിക്കാവുന്നതാണ്.
സ്വാഭാവിക റബ്ബർ, ടയർ നിർമ്മാണം ഉൾപ്പെടെയുള്ള വ്യാവസായിക ആവശ്യങ്ങൾക്ക് വ്യാപകമായി ഉപയോഗിക്കപ്പെടുന്നു.
1934-ൽ വെർണർ കുൻ ആണ് റബ്ബറിന്റെ എണ്ട്റോപ്പി മോഡൽ ആദ്യമായി ഉണ്ടാക്കിയത്.
വൻതോതിൽ സ്വാഭാവിക റബ്ബർ ലഭിക്കുന്നത് പാര റബ്ബർ മരത്തിൽ നിന്നാണ്.
ഹെവിയ ബ്രസില്ല്യൻസിസ് അഥവാ യുഫോർബിയാസി (Hevea brasiliensis Euphorbiaceae) എന്നാണ് ഈ മരത്തിന്റെ ശാസ്ത്രീയ നാമം.
ഈ മരത്തിന്റെ തടിയിൽ ഒരു മുറിവ് ഉണ്ടാക്കിയാൽ ആ മുറിവിൽ കൂടി ധാരാളമായി ലാറ്റക്സ് ഉറഞ്ഞ് വരും എന്നതുകൊണ്ടാണ് ഈ മരം റബ്ബർ ഉത്പാദനത്തിനായി കൂടുതലായി ഉപയോഗിക്കുന്നതിന്റെ കാരണം.
ലാറ്റക്സ് ഉണ്ടാകുന്ന മറ്റു മരങ്ങൾ ഫിഗ്സ് (Ficus elastica), കാസ്റ്റില്ല എലാസ്റ്റിക്ക (പനാമ റബ്ബർ മരം), യുഫോർബിയാസ്, ലറ്റുസ്, ഡാന്റിലിയോൺ, റഷ്യൻ ഡാന്റിലിയോൺ (Taraxacum kok-saghyz),  സ്കോർസെനറ ടോ-സാഗിസ് (Scorzonera tau-saghyz), ഗയൂൾ (Guayule) എന്നിവയാണ്.
ഇവയിൽ നിന്ന് വൻതോതിൽ റബ്ബർ ഉത്പാദിപ്പിക്കാൻ കഴിയില്ലെങ്കിലും രണ്ടാം ലോകമഹായുദ്ധകാലത്തുണ്ടായ റബ്ബറിന്റെ ദൗർലഭ്യം കാരണം ഇവയിൽ നിന്ന് റബ്ബർ ഉത്പാദിപ്പിക്കാൻ ജർമ്മനി ശ്രമിച്ചിരുന്നു എന്നാണ് പറയപ്പെടുന്നത് .
കൃത്രിമ റബ്ബർ ഉത്പാദിപ്പിക്കാനുള്ള സാങ്കേതിക വിദ്യ ലഭ്യമായതോടുകൂടി ഈ മരങ്ങളിൽ നിന്ന് റബ്ബർ ഉത്പാദിപ്പിക്കാൻ ഉള്ള ശ്രമങ്ങൾ ഇല്ലാതെയായി.
കൃത്രിമ റബ്ബറിൽ നിന്ന് സ്വാഭാവിക റബ്ബറിനെ വേർതിരിച്ചറിയാൻ സ്വാഭാവിക റബ്ബറിനെ ഗം റബ്ബർ എന്നും വിളിക്കാറുണ്ട്.
വ്യാവസായിക ഉത്പാദനത്തിന്റെ തുടക്കം‍
1736-ൽ അക്കാദമി റോയൽ ദെസ് സയൻസ് (Académie Royale des Sciences) എന്ന ഫ്രാൻസിലെ ഒരു സംഘടനയ്ക്ക് റബ്ബറിന്റെ സാമ്പിളുകൾ ചാൾസ് മാറീ ഡി ല കൊൻടാമൈൻ (Charles Marie de La Condamine) എന്ന വ്യക്തി കാണിച്ചുകൊടുക്കുകയുണ്ടായി.
പിന്നീട് 1751-ൽ ഇദ്ദേഹം ഫ്രാനോസി ഫ്രെസ്നിയൂ (François Fresneau) എന്ന വ്യക്തി എഴുതിയ പേപ്പർ ഈ അക്കാദമിയുടെ മുന്നിൽ അവതരിപ്പിക്കുകയും ചെയ്തു.
ഇത് 1755-ൽ പിന്നീട് പ്രസിദ്ധീകരിച്ചു.
ഇതിൽ റബ്ബറിന്റെ പല ഗുണങ്ങളെപ്പറ്റിയും പ്രതിപാദിപ്പിച്ചിരുന്നു.
റബ്ബറിനെക്കുറിച്ച് ആദ്യമായി പ്രസിദ്ധീകരിച്ച ശാസ്ത്രലേഖനം ഇതാണെന്ന് വിശ്വസിക്കപ്പെടുന്നു.
പാരാ റബ്ബർ മരം തെക്കേ അമേരിക്കയിലായിരുന്നു മുൻപ് കൂടുതലായി ഉണ്ടാകാറുണ്ടായിരുന്നത്.
ബ്രസീലിൽ നിന്ന് പോർച്ചുഗലിലേയ്ക്ക് ആദ്യമായി റബ്ബർ കൊണ്ടു വന്ന യൂറോപ്യനായ വ്യക്തി, അവിടെയുള്ള ആളുകളെ റബ്ബർ അടങ്ങിയ തുണിയിൽ വെള്ളം ആഗിരണം ചെയ്യുകയില്ല എന്ന് കാണിച്ചുകൊടുത്തപ്പോൾ അവർ‍ ദുർമന്ത്രവാദി എന്ന് മുദ്രകുത്തി കോടതിയിൽ കയറ്റുകപോലും ഉണ്ടായി.
ഇംഗ്ലണ്ടിൽ 1770- ആണ് റബ്ബർ എത്തുന്നത്.
ഈ റബ്ബറിന് പേപ്പറിൽ പെൻസിൽ കൊണ്ട് എഴുതിയതിനെ മായ്ക്കാൻ കഴിവുണ്ടെന്ന് ജോസഫ് പ്രീസ്‌റ്റലി കണ്ടെത്തി.
അങ്ങനെയാണ് മായ്ക്കുക എന്ന് അർത്ഥമുള്ള റബ് (rub) എന്ന പദത്തിൽ നിന്ന് റബ്ബർ എന്ന് ഈ വസ്തുവിന് പേര് വീഴുന്നത്.
19-ആം നൂറ്റാണ്ട് ഏതാണ്ട് മുഴുവൻ തന്നെയും ലാറ്റക്സ് ഉത്പാദിപ്പിച്ചിരുന്നത് തെക്കേ അമേരിക്ക മാത്രമായിരുന്നു.
എന്നാൽ 1876-ൽ ഹെൻറി വിക്കാം എന്ന വ്യക്തി ബ്രസീലിൽ നിന്ന് ആയിരക്കണക്കിന് വിത്ത് കൊണ്ടുവരികയും അവ ബ്രിട്ടനിലുള്ള ക്യൂ ഗാർഡൻസ് എന്നയിടത്ത് നടുകയും ചെയ്തു.
അവിടെ ഉണ്ടായ റബ്ബർ തൈകൾ സിലോൺ ( ശ്രീലങ്ക , ഇന്തോനേഷ്യ , സിംഗപ്പൂർ , ബ്രിട്ടീഷ് മലയ) എന്നിവിടങ്ങളിലേയ്ക്ക് കയറ്റി അയച്ചു.
മലയ (ഇന്നത്തെ മലേഷ്യ ) പിന്നീട് ലോകത്തിലെ ഏറ്റവുമധികം റബ്ബർ ഉത്പാദിപ്പിക്കുന്ന രാജ്യങ്ങളിലൊന്നായി.
നൂറു വർഷങ്ങൾക്ക് മുൻപ് ആഫ്രിക്കയിലെ കോംഗോ ഫ്രീ സ്റ്റേറ്റും റബ്ബർ വളരെയധികം ഉത്പാദിപ്പിക്കുന്ന സ്ഥലമായിരുന്നു.
ലൈബീരിയ , നൈജീരിയ എന്നിവടങ്ങളിലും ഇന്ന് റബ്ബർ കൃഷി ഉണ്ട്.
ഇന്ത്യയിൽ 1873-ൽ തന്നെ കൽക്കത്തയിലെ ബൊട്ടാണിക്കൽ ഗാർഡനിൽ വ്യാവസായിക ആവശ്യങ്ങൾക്കായി വളർത്താൻ റബ്ബർ നടാൻ ശ്രമം തുടങ്ങിയിരുന്നു.
ബ്രിട്ടീഷുകാരായിരുന്നു ഇതിനു മുൻകൈ എടുത്തത്.
ആദ്യത്തെ വ്യാവസായിക തോട്ടം ഇന്ത്യയിൽ തുടങ്ങിയത് തട്ടേക്കാടിലാണ് .
1902-ൽ ആയിരുന്നു അത്.
റബ്ബർ മരം കേരളത്തിലെത്തിയതു ബ്രസീലിൽ നിന്നാണെന്നു പറയപ്പെടുന്നു.
ഇതിന്റെ ശാസ്ത്ര നാമം ഹെവിയ ബ്രസീലിയാസിസ് എന്നാണ്.
റബ്ബർ ടെക്നോളജി വാഹനങ്ങളുടെ ടയർ ഉണ്ടാക്കുവാൻ റബ്ബർ വൻ തോതിൽ ഉപയോഗിക്കപ്പെടുന്നു.
റബ്ബറിനെ അതിന്റെ ഉപയോഗം അനുസരിച്ച് ടയറും മറ്റുമായി മാറ്റിയെടുക്കുന്ന പ്രക്രിയയെയാണ്‌ റബ്ബർ ടെക്നോളജി എന്ന വാക്കു കൊണ്ടുദ്ദേശിക്കുന്നത്.
റബർ പാൽ (നാച്ചുറൽ റബർ ലാറ്റക്സ്)
റബ്ബർ മരത്തിന്റെ തൊലിയിൽ മുറിവുണ്ടാകുമ്പോൾ ഊറിവരുന്ന വെളുത്തനിറമുള്ള കറയാണ് റബർ പാൽ [നാച്ചുറൽ റബർ ലാറ്റക്സ്].
വളർച്ചയെത്തിയ റബർ മരത്തിന്റെ തൊലിയിൽ നിയന്ത്രിത രീതിയിൽ മുറിവുണ്ടാക്കിയാണ് വാണിജ്യാടിസ്ഥാനത്തിൽ റബർ പാൽ ശേഖരിക്കുന്നത്.
റബർ പാൽ ശേഖരിക്കുന്നതിനായി റബർ മരത്തിന്റെ തൊലിയിൽ നിയന്ത്രിത രീതിയിൽ മുറിവുണ്ടാക്കുന്നതിനെ ടാപ്പിങ് എന്നു പറയുന്നു.
കുഴമ്പു പരുവത്തിലുളള ലാറ്റക്സിലെ മുഖ്യാംശം ജലവും(55%), റബ്ബറിൻറെ കൊച്ചു കൊച്ചു കണികകളുമാണ്(40%) ഏറെ നേരം വെച്ചിരുന്നാൽ റബ്ബർ കണികകൾ ഉറ കൂടി  ലാറ്റക്സ് പിരിഞ്ഞുപോകും.
ലാറ്റക്സ് സാന്ദ്രികരിച്ച്, പിരിഞ്ഞുപോകാതിരിക്കാനായി അമോണിയ ചേർത്ത് സൂക്ഷിക്കാം.
അല്ലെങ്കിൽ ഇത് വേർതിരിച്ചെടുത്ത് റബ്ബർ ഷീറ്റുകളായോ, ബ്ലോക്കുകളായോ മാറ്റാം.
അന്തിമോപയോഗത്തിന് ഉചിതമായ  ഗുണങ്ങൾ ലഭ്യമാകാനായി ഇനിയും പല രാസപ്രക്രിയകൾക്കും ഈ അസംസ്കൃത റബ്ബറിനെ വിധേയമാക്കേണ്ടതുണ്ട്.
ഓരോ സാഹചര്യങ്ങൾക്കും അനുസരിച്ച് ചേർക്കുന്ന രാസവസ്തുവിലും പ്രക്രിയയിലും മാറ്റം വരുത്തുന്നു.
കൃത്രിമ റബ്ബർ
കൃത്രിമ റബ്ബർ പെട്രോളിയം ഉല്പന്നങ്ങളിൽ നിന്നും ഉണ്ടാക്കുന്നു.
ബ്യൂട്ടൈൽ, നൈട്രൈൽ, എസ്ബിആർ, നിയോപ്രീൻ, ക്ലോറോപ്രീൻ, ഇപിഡിഎം, സിലിക്കോൺ  എന്നിങ്ങനെ പലതരം കൃത്രിമ റബ്ബർ ഇനങ്ങൾ മാർക്കറ്റിൽ ലഭ്യമാണ്.
ടയറുകളുണ്ടാക്കാനാണ് സ്വാഭാവികറബ്ബർ ഏറ്റവും കൂടുതലായി ഉപയോഗിക്കപ്പെടുന്നത്.
ചിത്രങ്ങൾ പുനരുപയോഗിക്കുന്ന റബർ ടയർ റബ്ബർ ബാൻഡുകൾ ഇതും കാണുക റബ്ബർ മരം ഇലാസ്റ്റോമർ അവലംബം ↑ {{ cite book }} : Check | isbn= value: invalid character ( help ) ; Cite has empty unknown parameter: | 1= ( help ) ; Unknown parameter | coauthor= ignored ( | author= suggested) ( help ) ; Unknown parameter | month= ignored ( help ) ↑ bouncingballs ↑ http://rubberboard.org.in/rubbercultivation.asp%5Bപ്രവർത്തിക്കാത്ത+കണ്ണി%5D .
↑ പുറം കണ്ണികൾ J. L. White, Rubber Processing: Technology, Materials and Principles, Hanser Publishers, Munich, Germany, 1995.
Rubber Technology and Manufacture, Ed.
, C. M. Blow, NewnesButterworths, London, 1977 Rubber Technology, 3rd Edition, Ed.
, M. Morton, Van Nostrand Reinhold, New York, 1987, p.235.
സ്വാമി അഗ്നിവേശ് ഇംഗ്ലീഷ് വിലാസം https://ml.wikipedia.org/wiki/Swami_Agnivesh
പ്രമുഖ ആര്യസമാജ പണ്ഡിതനും സാമൂഹിക പ്രവർത്തകനുമായിരുന്നു സ്വാമി അഗ്നിവേശ് .
വിവിധ വിഭാഗങ്ങളുമായുള്ള സം‌വാദം, സമധാനത്തിനായുള്ള പോരാട്ടം,ജാതി വിരു‍ദ്ധ സമരം, അടിമതൊഴിലാളികൾക്കായുള്ള പ്രവർത്തനം, മദ്യത്തിനെതിരായുള്ള പ്രചരണം, സ്ത്രീകളുടെ അവകാശങ്ങൾക്കുവേണ്ടി പ്രത്യാകിച്ചും അവരുടെ വിദ്യാഭ്യാസത്തിനും വേദപാരയണത്തിനുമുള്ള അവകാശത്തിനായുള്ള പോരാട്ടം തുടങ്ങിയവ അദ്ദേഹത്തിന്റെ വലിയ സംഭാവനകളാണ്.
കുട്ടികളെകൊണ്ട് തൊഴിലെടുപ്പിക്കൽ സതിയാചരണം തുടങ്ങിയവക്കെതിരെയും അദ്ദേഹത്തിന്റെ പ്രവർത്തനങ്ങൾ പ്രശസ്തമാണ്.
ദലിതുകൾക്ക് ഹിന്ദു‌ ക്ഷേത്രങ്ങളിൽ പ്രവേശനം അനുവദിക്കുന്നതിന്‌ വേണ്ടിയും അദ്ദേഹം ശബ്ദമുയർത്തി.
2020 സെപ്തംബർ 11 - ന് ന്യൂ ഡൽഹിയിൽ വച്ച് അദ്ദേഹം മരണമടഞ്ഞു.
1939-ൽ ഇന്നത്തെ ഛത്തീസ്‌ഗഢിലെ ജൻ‌ജ്ഗീർ-ചമ്പ ജില്ലയിലാണ്‌ സ്വാമി അഗ്നിവേശ് എന്ന ശ്യാം വേപ റാവു ജനിച്ചത്.
നിയമത്തിലും സാമ്പത്തിക ശാസ്ത്രത്തിലും ബിരുദധാരിയായ അദ്ദേഹം 1963 മുതൽ 1968 വരെ കൽക്കട്ടയിലെ സെന്റ് സേവ്യർ കോളേജിൽ ബിസ്സിനസ്സ് മാനാജ്മെന്റിൽ അദ്ധ്യാപകനായിരുന്നു.
1968 ൽ വീടും ജോലിയും ഉപേക്ഷിച്ച് ഹരിയാനയിലേക്ക് വന്നു.
അവിടെ ആര്യസമാജത്തിൽ ചേരുകയും സന്യാസം സ്വീകരിക്കുകയും ചെയ്തു.
ആര്യസഭ എന്ന രാഷ്ട്രീയ സംഘടനയും അദ്ദേഹം അവിടെ വെച്ച് രൂപവത്കരിച്ചു.
1977 ൽ ഹരിയാനയലെ നിയമസഭാംഗമാവുകയും വിദ്യാഭ്യാസ മന്ത്രിയായി തിർഞ്ഞെടുക്കപ്പെടുകയും ചെയ്തു.
മതന്യൂനപക്ഷങ്ങളുടെ അവകാശങ്ങൾക്ക് വേണ്ടിയും അദ്ദേഹം ശബ്ദിക്കാറുണ്ട്.
2020 ,11 സെപ്തംബറിൽ ഡൽഹിയിൽ അന്തരിച്ചു വഹിച്ച സ്ഥാനങ്ങൾ ഹരിയാനയിലെ നിയമസഭാംഗം, മന്ത്രി .
ബുദ്ധമുക്തി മോർച്ചയുടെ അധ്യക്ഷൻ.
ഇന്റർനാഷണൽ കമ്മീൺ ഓഫ് ജൂറിസ്റ്റിന്റെ പ്രതിനിധി.
ഇന്റർനാഷണൽ ആന്റി സ്ലേവറി സൊസൈറ്റിയുടെ പ്രതിനിധി.
കൃതികൾ വേദിക സോഷ്യലിസം (1974) റിലീജിയൺ റെവല്യൂഷൺ ആൻഡ് മാർക്സിസം വൽസൻ തമ്പുവുമായി ചേരന്നെഴുതിയ "ഹാർ‌വസ്റ്റ് ഓഫ് ഹൈറ്റ്:ഗുജറാത്ത് അൻഡർ സീജ്" ഹിന്ദുയിസം ഇൻ ന്യൂ ഏജ്-(2005) പുരസ്കാരങ്ങൾ
ആന്റി സ്ലേവറി പുരസ്കാരം-ലണ്ടൻ(1990)
ഫ്രീഡം ആന്റ് റൈറ്റ്സ് അവാർഡ്-സ്വിറ്റ്സർലന്റ്(1994)
രാജീവ് ഗാന്ധി സദ്ഭാവന പുരസ്കാരം-ദൽഹി(2004)
റൈറ്റ് ലൈവ്‌ലിഹുഡ് അവാർഡ് (2004)
എം.എ.തോമസ് നാഷണൽ ഹ്യൂമൻ റൈറ്റ്സ് പുരസ്കാരം(2006) അഗ്നിവേശിന്റെ പ്രശസ്തമായ ഉദ്ധരണികൾ "കർമ്മ എന്നതിന് കർമ്മകാണ്ഡം എന്നർത്ഥമില്ല" "ദൈവത്തെ മഹത്ത്വപ്പെടുത്തുന്നത് പോലെ അത്യാഗ്രഹത്തെ മഹ്ത്വപ്പെടുത്തലാണ്‌ ആഗോളവത്കരണം" ഹിന്ദുത്വം എന്നത് കപട ഹിന്ദൂയിസമാണ്‌.
നമ്മുടെ മതത്തെ അപമാനീകരണം നടത്തികൊണ്ടോ ഹൈജാക്ക് ചെയ്തുകൊണ്ടൊ അല്ലാതെ ഹിന്ദുത്വക്കാർക്ക് വിജയിക്കാനാവില്ല” കപട മതചിഹ്നങ്ങൾ:"വർഗീയ സംഘർഷ സമയത്ത് ബജ്റംഗദളിന്റെയോ വി.എച്ച്.പി യുടെയോ പ്രവർത്തകർ തൃശൂൽ വഹിച്ചു നിൽക്കുന്നത് കാണുമ്പോൾ അതിനെ ആർക്കും മത ചിഹ്നമായി കാണാനാവില്ല" "ഹിന്ദുത്വത്തിന്റെ ആദർശം ഫാസിസമാണ്‌:പാശ്ചാത്യരിലേയും ഇന്ത്യയിലേയും ഉപരിവർഗത്തിന്റെ വക്രീകരിക്കപ്പെട്ട വികസനത്തിന്റെ അനന്തരഫലമെന്നോണം ഇന്ത്യയിൽ ദിവസവും ഏഴായിരത്തിലധികം കുഞ്ഞുങ്ങളാണ്‌ മരിച്ച് വീഴുന്നത്. ഇത് ഭീകര‌വാദത്തിന്റെ ഒരു മുഖമല്ലേ ?ഒരു പക്ഷേ ഭീകരവാദത്തിന്റെ ഏറ്റവും വൃത്തികെട്ട മുഖമായിരിക്കുമിത്.കാരണം ദൂരവ്യാപകമായ പ്രത്യാഘാതങ്ങളും ഒടുങ്ങാത്ത വേദനകളും പ്രയാസങ്ങളും അത് സമ്മാനിക്കുന്നു.എന്നാൽ ഒരു ഭീകരവാദിയുടെ ആക്രമണമേറ്റ് ഞൊടിയിടയിൽ മരിക്കുന്നത് താരതമ്യേന ചെറിയ ഭീകരതയാവാനേ തരമുള്ളൂ.ഇരുപത്തിഅയ്യായിരം സ്ത്രീകൾ സ്ത്രീധനത്തിന്റെ വിഷയവുമായി ബന്ധപ്പെട്ട് ഇന്ത്യയിൽ ഒരോ വർഷവും മരണമടയുന്നു.ഇത് ഭീകരതയല്ലേ ? പേൺകുഞ്ഞായതിന്റെ പേരിൽ എത്രയോ ഭ്രൂണഹത്യകൾ‍ നടക്കുന്നു .അതും ഭീകരതയുടെ മറ്റൊരു മുഖം തന്നെയല്ലേ ?"
പുരി ജഗന്നാഥ ക്ഷേത്രം അഹിന്ദുക്കൾക്ക് തുറന്ന് കൊടുക്കണമെന്ന് ആവശ്യമുന്നയിച്ചതിനാൽ പൂജാരിമാരുടെ ശക്തമായ വിമർശനമേൽക്കേണ്ടി വന്നു.
അദ്ദേഹത്തിന്റെ ആവശ്യം ശുദ്ധ ഹിന്ദുവിരുദ്ധ സ്വഭാവമുള്ളതാണെന്ന് അവർ അഭിപ്രായപ്പെട്ടു" .
തന്റെ സ്വന്തം സംഘടനയിൽ നിന്നും അദ്ദേഹത്തിന്‌ നേരെ വിമർശനങ്ങൾ വന്നു.
അഗ്നിവേശ് കപട ആര്യസമാജനാണെന്നും ഇന്ത്യയിലെ പ്രശസ്തമായ ഒരു സംഘടനയെ ഹൈജാക്ക് ചെയ്ത കമ്മ്യൂണിസ്റ്റാണ്‌ എന്നും വിമർശിക്കപ്പെട്ടു.
1995 ൽ ആര്യസമാജിൽ നിന്നും അദ്ദേഹത്തെ പുറത്താക്കി.
ആര്യസമാജ പ്രസഥാനം നിരവധി ശ്രദ്ധേയമായ ചോദ്യങ്ങൾക്ക് സ്വാമി അഗ്നിവേശിൽ നിന്ന് ഉത്തരം തേടുന്നു .
മൂത്രപാനവിവാദം
വിശ്വഭാരതി സർവകലാശാലയ്ക്കുകീഴിലുള്ള സ്‌കൂളിലെ  കുട്ടി, കിടക്കയിൽ മൂത്രമൊഴിച്ചതറിഞ്ഞ് രോഷംകൊണ്ട വാർഡൻ ശിക്ഷയായി അഞ്ചാം ക്ലാസുകാരിയെക്കൊണ്ട് കിടക്കവിരി പിഴിഞ്ഞ് മൂത്രം ശേഖരിച്ചശേഷം അത് നിർബന്ധിച്ചു കുടിപ്പിച്ചു.
രാജ്യത്തിനു മുഴുവൻ നാണക്കേടുണ്ടാക്കിയ ഈ സംഭവത്തിൽ പ്രധാനമന്ത്രിയും മനുഷ്യാവകാശ കമ്മിഷനും  റിപ്പോർട്ട് ആവശ്യപ്പെടുകയും ചെയ്തു .
എന്നാല് ഈ സംഭവത്തെ ന്യായീകരിച്ചു കൊണ്ട് അഗ്നിവേശ് രംഗത്തെത്തിയിരുന്നു.
മൂത്രം കുടിപ്പിച്ചത് പാരമ്പര്യ ചികിത്സയാണെന്നും, അതിൽ ഇത്ര ഒച്ചപ്പാട് ഉണ്ടാക്കേണ്ട കാര്യമില്ല എന്നും അഗ്നിവേശ് ഈ സംഭവത്തിൽ പ്രതികരിച്ചിരുന്നു.
ഈ വാർത്ത വ്യാജമാണെന്ന് പിന്നീട് തെളിെഞ്ഞു.
പുറത്തേക്കുള്ള കണ്ണികൾ സ്വാ‍മി അഗ്നിവേശ് Archived 2009-03-24 at the Wayback Machine .
A swami of many facets (2004 - Interview) The Tribune .
അവലംബം ഭാരതീയ തത്ത്വചിന്ത ഹൈന്ദവ തത്ത്വചിന്ത സാംഖ്യ | ന്യായം | വൈശേഷികം | യോഗം | മീമാംസ | അദ്വൈത വേദാന്തം | വിശിഷ്ടാദ്വൈതം | ദ്വൈതം | ചാർവാകം | ജൈന തത്ത്വചിന്ത അനേകാന്ദവാദം ബുദ്ധ തത്ത്വചിന്ത ശ്യൂനത | മദ്ധ്യമകം | യോഗകാരം | സ്വാതന്ത്രികം | തത്വചിന്തകർ ഗൗതമൻ | പതഞ്ജലി | യാജ്ഞവല്‌ക്യൻ | കണാദൻ | കപിലൻ | ജൈമിനി | വ്യാസൻ | നാഗാർജ്ജുനൻ‍ | മാധാവാചാര്യൻ | കുമാര ജീവൻ | പത്മ സംഭവൻ | വസുബന്ധു | ആദി ശങ്കരൻ | രാമനുജൻ | കാർത്യായനൻ | More...
ഹെൻട്രി ആസ്റ്റിൻ ഇംഗ്ലീഷ് വിലാസം https://ml.wikipedia.org/wiki/Henry_Austin
കേരളത്തിൽ നിന്നുള്ള മുൻ കേന്ദ്ര മന്ത്രിയും ലോക്സഭാംഗവുമായിരുന്നു ഹെൻട്രി ആസ്റ്റിൻ (ഒക്ടോബർ 20, 1920 – മേയ് 15, 2008).
പ്രാഥമിക വിദ്യാഭ്യാസം സെന്റ് ജോസഫ് ഹൈസ്ക്കൂൾ ശക്തികുളങ്ങരയിൽ ആയിരുന്നു.
വിദ്യാർത്ഥി കോൺഗ്രസ്സിലൂടെ പൊതു രംഗത്ത് വരുകയും സ്വാതന്ത്ര്യ സമരത്തിൽ പങ്കെടുക്കുകയും ചെയ്തു.
1944-50 കാലഘട്ടത്തിൽ കൊല്ലത്ത് അഭിഭാഷകനായിരിക്കെ രാഷ്ട്രീയ സാമുദായിക രംഗങ്ങളിൽ സജീവമായി പങ്കെടുത്തു.
അന്തർ ദേശീയ ബന്ധം എന്ന വിഷയത്തിൽ അമേരിക്കയിൽ നിന്നും പി.എച്ച്. ഡി നേടിയ ശേഷം 1956-ൽ എറണാകുളം ഹൈക്കോടതിയിൽ പ്രാക്റ്റീസ് ആരംഭിച്ചു.
കെ.പി.സി.സി ജനറൽ സെക്ട്രട്ടറി, ഏ.
ഐ.സി.സി അംഗം കോൺഗ്രസ് വർക്കിംഗ് കമ്മിറ്റി അംഗം, എന്നീ നിലകളിൽ സേവനം അനുഷ്ഠിച്ചു.
കൊല്ലം മണ്ഡലത്തിലെ നിയമസഭാ തെരഞ്ഞെടുപ്പിൽ 1965 ൽ കോൺഗ്രസിലെ ഹെൻട്രി അഗസ്റ്റിൻ 250 വോട്ടിന് വിജയിച്ചു.
ആസ്റ്റിന് 13759 വോട്ടും ടി കെ ദിവാകരന് 13499 വോട്ടും ഡാൺഗോൺസാഗോയ്ക്ക് (കേരളാ കോൺഗ്രസ്) 11047 വോട്ടും സി എം മൈതീൻകുഞ്ഞിന് (സിപിഎം) 9731 വോട്ടുമാണ് ലഭിച്ചത്.
1967 ൽ സി പി ഐ - സി പി എം - ആർ എസ് പി ഉൾപ്പെടെയുള്ള സപ്തമുന്നണി സ്ഥാനാർഥിയായി മത്സരിച്ച ടി കെ ദിവാകരനോട് 9751 വോട്ടുകൾക്ക് പരാജയപ്പെട്ടു.
1971-ൽ ഏ.
ഐ.സി.സി ജനറൽ സെക്രട്ടറിയായി രണ്ടു തവണ എറണാകുളത്ത് നിന്നും പാർലമെന്റിലേക്ക് തെരഞ്ഞടുത്തു.
കേന്ദ്രമന്ത്രീ സഭയിലും അംഗമായിരുന്നു.
1987-ൽ പോർച്ചുഗലിലെ ഇന്ത്യൻ അംബാസിഡറായി നിയമിക്കപ്പെട്ടു.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും മുഖ്യ എതിരാളി പാർട്ടിയും മുന്നണിയും രണ്ടാമത്തെ മുഖ്യ എതിരാളി പാർട്ടിയും മുന്നണിയും 1980 എറണാകുളം ലോകസഭാമണ്ഡലം സേവ്യർ അറക്കൽ കോൺഗ്രസ് (ഐ.) ഹെൻറി ഓസ്റ്റിൻ ഐ.എൻ.സി. (യു.) 1977 എറണാകുളം ലോകസഭാമണ്ഡലം ഹെൻറി ഓസ്റ്റിൻ കോൺഗ്രസ് (ഐ.) കെ.എൻ. രവീന്ദ്രനാഥ് സി.പി.എം. 1971 എറണാകുളം ലോകസഭാമണ്ഡലം ഹെൻറി ഓസ്റ്റിൻ കോൺഗ്രസ് (ഐ.) വി. വിശ്വനാഥമേനോൻ സി.പി.ഐ.എം. അവലംബം ↑ http://www.janayugomonline.com/php/mailnews.php?nid=82261%5Bപ്രവർത്തിക്കാത്ത+കണ്ണി%5D ↑ ↑ ↑ http://www.keralaassembly.org
ഹെൻട്രി റൈഡർ ഹഗ്ഗാർഡ് ഇംഗ്ലീഷ് വിലാസം https://ml.wikipedia.org/wiki/H.
_Rider_Haggard
സർ ഹെൻട്രി റൈഡർ ഹഗ്ഗാർഡ് KBE ( / ˈ h æ ɡ ər d / ; 22 ജൂൺ 1856 - 14 മെയ് 1925) സാഹസിക കഥാരംഗത്ത് പ്രവർത്തിച്ചിരുന്ന ഒരു ഇംഗ്ലീഷ് എഴുത്തുകാരനായിരുന്നു.
പ്രധാനമായും ആഫ്രിക്കയും ലോസ്റ്റ് വേൾഡും പശ്ചാത്തലമാക്കിയ ഒരു സാഹിത്യവിഭാഗത്തിന് തുടക്കമിട്ട വ്യക്തിയായിരുന്നു അദ്ദേഹം.
ബ്രിട്ടീഷ് സാമ്രാജ്യത്തിലുടനീളം കാർഷിക പരിഷ്കരണത്തിലും അദ്ദേഹം പങ്കാളിയായിരുന്നു.
പൊതുവെ എച്ച്. ഹഗ്ഗാർഡ്, അല്ലെങ്കിൽ റൈഡർ ഹഗ്ഗാർഡ് എന്നറിയപ്പെടുന്ന ഹെൻ‌റി റൈഡർ‌ ഹാഗാർ‌ഡ് നോർഫോക്കിലെ ബ്രാഡൻഹാമിൽ ഒരു ബാരിസ്റ്ററായ സർ വില്യം മെയ്ബോം റൈഡർ ഹാഗാർഡിനും എഴുത്തുകാരിയും കവിയത്രിയുമായ എല്ല ഡോവെട്ടന്റേയും പത്ത് മക്കളിൽ എട്ടാമത്തെ കുട്ടിയായി ജനിച്ചു.
അദ്ദേഹത്തിന്റെ പിതാവ് റഷ്യയിലെ സെന്റ് പീറ്റേഴ്‌സ്ബർഗിൽ ബ്രിട്ടീഷ് മാതാപിതാക്കൾക്ക് ജനിച്ചു.
റെവറന്റ് എച്ച്. ജെ. എബ്രഹാമിന്റെ കീഴിൽ പഠിക്കാനായി ഹാഗാർഡിനെ ആദ്യം ഓക്സ്ഫോർഡ്ഷയറിലെ ഗാർസിംഗ്ടൺ റെക്ടറിയിലേക്ക് അയച്ചിരുന്നു, എന്നാൽ വിവിധ സ്വകാര്യ വിദ്യാലയങ്ങളിൽനിന്ന് ബിരുദം നേടിയ മൂത്ത സഹോദരന്മാരിൽ നിന്ന് വ്യത്യസ്തമായി പിന്നീട് അദ്ദേഹം ഇപ്സ്‌വിച്ച് ഗ്രാമർ സ്കൂളിൽ ചേർന്നു.
കാരണം, അദ്ദേഹത്തെ അത്ര മതിപ്പില്ലാത്ത ഒരാളായി കണക്കാക്കിയ പിതാവിന് ചെലവേറിയ സ്വകാര്യ വിദ്യാഭ്യാസം നിലനിർത്താൻ മേലിൽ കഴിയില്ലായിരുന്നു.
ആർമി പ്രവേശന പരീക്ഷയിൽ പരാജയപ്പെട്ടതിന് ശേഷം ബ്രിട്ടീഷ് ഫോറിൻ ഓഫീസിലേക്കുള്ള പ്രവേശന പരീക്ഷയ്ക്ക് തയ്യാറെടുക്കാൻ ലണ്ടനിലെ ഒരു സ്വകാര്യ ക്രാമറിലേക്ക് അദ്ദേഹത്തെ അയച്ചിരുന്നു.
ലണ്ടനിലെ തന്റെ രണ്ടുവർഷത്തെ താമസത്തിനിടെ അദ്ദേഹം മാനസിക പ്രതിഭാസങ്ങളെക്കുറിച്ച് പഠിക്കാൻ താൽപ്പര്യമുള്ള ആളുകളുമായി ബന്ധപ്പെട്ടു.
നോവലുകൾ Allan Quatermain , shown in the frontispiece of the 1887 novel of the same name .
Frontispiece of She: A History of Adventure (1887) Illustration of Allan Quatermain by Maurice Greiffenhagen in Allan's Wife and Other Tales Caricature of Rider Haggard in Vanity Fair , 1887 റൈഡർ ഹഗ്ഗാർഡിന്റെ നോവലുകൾ (initially sorted in chronological order) നോവലിന്റെ പേര് ആദ്യം പബ്ലിഷ് ചെയ്ത വർഷം ആദ്യ എഡിഷൻറെ പബ്ലിഷർ കുറിപ്പുകൾ Ref. ഡോൺ 1884 ഹേസ്റ്റ് ആൻറ് ബ്ലാക്കെറ്റ് മൂന്നു  വാല്യങ്ങളായി പ്രസിദ്ധീകരിച്ചു.
ദ വിച്ച്സ് ഹെഡ് 1884 ഹേസ്റ്റ് ആൻറ് ബ്ലാക്കെറ്റ് മൂന്നു  വാല്യങ്ങളായി പ്രസിദ്ധീകരിച്ചു.
കിങ്ങ് സോളമൻസ് മൈൻസ് 1885 കാസെൽ അല്ലൻ ക്വാട്ടർമെയ്ൻ സീരീസ് ഷി : എ സ്റ്റോറി ഓഫ് അഡ്വഞ്ചർ 1886 ന്യൂയോർക്ക്: ഹാർപ്പർ അയേഷാ സീരീസ് അല്ലൻ ക്വാട്ടർമേൻ 1887 ലോംഗ്മാൻസ് ഗ്രീൻ കമ്പനി അല്ലൻ ക്വാട്ടർമെയ്ൻ സീരീസ് ജെസ്സ് 1887 സ്മിത്ത്, എൽഡർ കമ്പനി എ ടെയിൽ ഓഫ് ത്രീ ലയൺസ് 1887 ന്യൂയോർക്ക്:ലോവൽ അല്ലൻ ക്വാട്ടർമെയ്ൻ സീരീസ് മെയ്വാസ് റിവഞ്ച്, ഓർ ദ വാർ ഓഫ് ദ ലിറ്റിൽ ഹാന്റ് 1888 ലോംഗ്മാൻസ് ഗ്രീൻ അല്ലൻ ക്വാട്ടർമെയ്ൻ സീരീസ് കേണൽ ക്വാറിറ്റ്ച്ച് വിസി 1889 ലോംഗ്മാൻസ് ഗ്രീൻ മൂന്നു  വാല്യങ്ങളായി പ്രസിദ്ധീകരിച്ചു.
ക്ലിയോപാട്ര 1889 ലോംഗ്മാൻസ് ഗ്രീൻ ബിയാട്രീസ് 1890 ലോംഗ്മാൻസ് ഗ്രീൻ ദ വേൾഡ്സ് ഡിസയർ 1890 ലോംഗ്മാൻസ് ഗ്രീൻ ആൻഡ്രൂ ലാംഗുമായി ചേർന്ന് എഴുതി.
എറിക് ബ്രൈറ്റ്ഐസ് 1891 ലോംഗ്മാൻസ് ഗ്രീൻ നാദ ദ ലിലി 1892 ലോംഗ്മാൻസ് ഗ്രീൻ ആൻ ഹീറോയിക് എഫർട്ട് 1893 ഫ്രം: ബട്ലലർ ടാന്നർ മോണ്ടെസുമാസ് ഡോട്ടർ 1893 ലോംഗ്മാൻസ് ഗ്രീൻ ദ പീപ്പിൾ ഓഫ് ദ മിസ്റ്റ് 1894 ലോംഗ്മാൻസ് ഗ്രീൻ ഹാർട്ട് ഓഫ് ദ വേൾഡ് 1895 ലോംഗ്മാൻസ് ഗ്രീൻ ജോവാൻ ഹാസ്റ്റ് 1895 ലോംഗ്മാൻസ് ഗ്രീൻ ദ വിസാർഡ് 1896 ബ്രിസ്റ്റൽ : ജെ. ഡബ്ല്യൂ.
ആരോസ്മിത്ത് ഡോക്ടർ തെർണെ 1898 ലോംഗ്മാൻസ് ഗ്രീൻ സ്വാളോ: എ ടെയിൽ ഓഫ് ദ ഗ്രേറ്റ് ട്രെക്ക് 1899 ലോംഗ്മാൻസ് ഗ്രീൻ ലിസ്ബത്ത് 1901 ലോംഗ്മാൻസ് ഗ്രീൻ പേൾ മെയ്ഡൻ 1903 ലോംഗ്മാൻസ് ഗ്രീൻ സ്റ്റെല്ല ഫ്രെഗല്യസ് : എ ടെയിൽ ഓഫ് ത്രീ ഡെസ്റ്റിനീസ് 1903 ലോംഗ്മാൻസ് ഗ്രീൻ ദ ബ്രദറൻ 1904 കാസെൽ അയേഷ: ദ റിറ്റേൺ ഓഫ് ഷി 1905 വാർഡ് ലോക് കമ്പനി അയേഷാ സീരീസ് ദ വേ ഓഫ് ദ സ്പിരിറ്റ് 1906 ഹച്ചിൻസൺ ബെനിറ്റ 1906 കാസെൽ ഫെയർ മാർഗരെറ്റ് 1907 ഹച്ചിൻസൺ ദ ഗോസ്റ്റ് കിംഗ് 1908 കാസെൽ ദ യെല്ലോ ഗോഡ് 1908 ന്യൂയോർക്ക് : കപിൾസ് ലിയോൺ ദ ലേഡി ഓഫ് ബ്ലോസ്ഹോം 1909 ഹോഡെർ സ്റ്റൌഗ്ട്ടൺ മോർണിംഗ് സ്റ്റാർ 1910 കാസെൽ ക്യൂൻ ഷേബാസ് റിംഗ് 1910 നാഷ് റെഡ് ഈവ് 1911 ഹോഡെർ സ്റ്റൌഗ്ട്ടൺ ദ മഹാത്മ ആന്റ് ദ ഹെയർ 1911 ലോംഗ്മാൻസ് ഗ്രീൻ മാരീ 1912 കാസെൽ അല്ലൻ ക്വാട്ടർമെയ്ൻ സീരീസ് ചൈൽഡ് ഓഫ് സ്റ്റോം 1913 കാസെൽ അല്ലൻ ക്വാട്ടർമെയ്ൻ സീരീസ് ദ വാണ്ടറേർസ് നെക്ലേസ് 1914 കാസെൽ ദ ഹോളി ഫ്ലവർ 1915 വാര്ഡ് ലോക് കമ്പനി അല്ലൻ ക്വാട്ടർമെയ്ൻ സീരീസ് ദ ഐവറി ചൈൽഡ് 1916 കാസെൽ അല്ലൻ ക്വാട്ടർമെയ്ൻ സീരീസ് ഫിനിീഷ്ഡ് 1917 വാര്ഡ് ലോക് കമ്പനി അല്ലൻ ക്വാട്ടർമെയ്ൻ സീരീസ് ലവ് എറ്റേണൽ 1918 കാസെൽ മൂൺ ഓഫ് ഇസ്രായേൽ 1918 ജോൺ മുറേ വെൻ ദ വേൾഡ് ഷുക്ക് 1919 കാസെൽ ദ എൻഷ്യന്റ് അല്ലൻ 1920 കാസെൽ അല്ലൻ ക്വാട്ടർമെയ്ൻ സീരീസ് ഷീ ആന്റ് അല്ലൻ 1921 ഹച്ചിൻസൺ അല്ലൻ ക്വാട്ടർമെയ്ൻ സീരീസ് / അയേഷാ സീരീസ് ദ വിർജിൻ ഓഫ് ദ സൺ 1922 കാസെൽ വിസ്ഡംസ് ഡോട്ടർ 1923 ഹച്ചിൻസൺ അയേഷാ സീരീസ് ഹ്യൂ-ഹ്യൂ 1924 ഹച്ചിൻസൺ അല്ലൻ ക്വാട്ടർമെയ്ൻ സീരീസ് ക്യൂൻ ഓഫ് ദ ഡോൺ 1925 ഹച്ചിൻസൺ ദ ട്രഷർ ഓഫ് ദ ലേക്ക് 1926 ഹച്ചിൻസൺ അല്ലൻ ക്വാട്ടർമെയ്ൻ സീരീസ് അല്ലൻ ആന്റ് ദ ഐസ്-ഗോഡ്സ് 1927 ഹച്ചിൻസൺ അല്ലൻ ക്വാട്ടർമെയ്ൻ സീരീസ് മേരി ഓഫ് മാരിയൺ ഐൽ 1929 ഹച്ചിൻസൺ ബെൽഷാസാർ 1930 സ്റ്റാൻലി പോൾ ↑ ↑ ↑ {{ cite book }} : U
nknown parameter | nopp= ignored ( | no-pp= suggested) ( help ) ↑ Haggard, H. Rider (2002).
"H. Rider Haggard".
King Solomon's Mines .
Modern Library Paperback Edition.
v. ↑ Haggard, H. Rider (2002).
↑ {{ cite book }} : Unknown parameter | nopp= ignored ( | no-pp= suggested) ( help ) ↑ H.d.R. [Memoir of Haggard].
In: Haggard, H. Rider (1957) Ayesha.
London: Collins
ഹെൻട്രി ഓസ്റ്റിൻ ഡോബ്സൻ ഹെൻട്രി ഓസ്റ്റിൻ ഡോബ്സൻ
ഹെൻട്രി ഓസ്റ്റിൻ ഡോബ്സൻ (1840 ജനുവരി 18 – 1921 സെപ്റ്റംബർ 2) ഇംഗ്ലീഷ് കവിയും ഗദ്യകാരനുമായിരുന്നു.
1840-ൽ പ്ലിമത്തിൽ ജനിച്ചു .
ബോമാറിസ്, കവന്റ്റി, സ്ട്രാസ്ബർഗ് എന്നിവിടങ്ങളിലായിരുന്നു വിദ്യാഭ്യാസം .
1856-ൽ ബോർഡ് ഒഫ് ട്രെയ്ഡിൽ ഉദ്യോഗം ലഭിച്ച ഇദ്ദേഹം 1884 മുതൽ 1901-ൽ വിരമിക്കുന്നതുവരെ അവിടത്തെ നാവിക വിഭാഗത്തിൽ പ്രിൻസിപ്പൽ ക്ലാർക്കായി സേവനമനുഷ്ഠിച്ചു.
ആദ്യകാല കവിതകൾ
ഡോബ്സന്റെ ആദ്യകാല കവിതകൾ വിവിധ ആനുകാലികങ്ങളിൽ പ്രസിദ്ധീകരിക്കുകയുണ്ടായി.
വീൻയെറ്റ്സ് ഇൻ റൈം 1873 അറ്റ് ദ് സൈൻ ഒഫ് ദ് ലയർ 1875 ദ് ലേഡീസ് ഒഫ് സെന്റ് ജെയിംസ്, ദി ഓൾഡ് സിഡാൻ ചെയർ, മൈ ബുക്ക്സ്, ഫേബിൾസ് ഒഫ് ലിറ്റ്റിച്ചർ ആൻഡ് ആർട്ട്
എന്നിങ്ങനെ ഡോബ്സന്റെ പ്രസിദ്ധിയാർജിച്ച നിരവധി കവിതകൾ ഈ സമാഹാരത്തിൽ ഉൾപ്പെടുത്തിയിരിക്കുന്നു.
എക്കാലവും ഡോബ്സന്റെ മനസ്സിൽ ആവേശമായി നിറഞ്ഞുനിന്നിരുന്ന 18-ആം നൂറ്റാണ്ടിന്റെ പശ്ചാത്തലത്തിൽ രചിക്കപ്പെട്ടവയാണ് ഇതിലെ മിക്ക കവിതകളും.
ബാലാഡ് (ballade), റോൻദോ തുടങ്ങിയ ഫ്രഞ്ച് കാവ്യരൂപങ്ങളുടെ അനുകരണത്തിനുവേണ്ടി 1870-കളിൽ ഇംഗ്ലണ്ടിൽ രൂപംകൊണ്ട പ്രസ്ഥാനത്തിന്റെ അമരക്കാരനായിരുന്നു ഡോബ്സൻ.
1877-ൽ പുറത്തിറക്കിയ പ്രോവെർബ്സ് ഇൻ പോഴ്സ്ലെയ്ൻ എന്ന സമാഹാരത്തിൽ ഈ കാവ്യസങ്കേതങ്ങളുടെ വിദഗ്ദ്ധമായ പ്രയോഗം കാണാം.
ഗദ്യരചനകൾ
ഡോബ്സന്റെ സാഹിത്യ ജീവിതത്തിന്റെ ഉത്തരഘട്ടത്തിൽ വിമർശനാത്മകവും ജീവചരിത്രപരവുമായ ഗദ്യരചനകൾക്കായിരുന്നു മുൻതൂക്കം.
ഫീൽഡിങ് (1883) ബെവിക് (1884) സ്റ്റീൽ (1886) ഗോൾഡ്സ്മിത്ത് (1888) വാൽപോൾ (1890) സാമുവൽ റിച്ചെഡ്സൺ (1902)
തുടങ്ങിയ കൃതികളിൽ ജീവചരിത്രത്തിന്റേയും വിമർശനത്തിന്റേയും ഗവേഷണത്തിന്റേയും സമഞ്ജസമായ മേളനം കാണാം.
പ്രതിപാദ്യവിഷയത്തെപ്പറ്റി എന്തെങ്കിലും പുതിയ വിവരം വായനക്കാർക്കു നൽകുന്നതിലായിരുന്നു ഡോബ്സന്റെ ശ്രദ്ധ.
ഒരിക്കലും സൗന്ദര്യശാസ്ത്രത്തിന്റെ നാലതിരുകൾക്കുള്ളിൽ ഒതുങ്ങിനിൽക്കുന്നതായിരുന്നില്ല ഇദ്ദേഹത്തിന്റെ വിമർശനം.
ഫോർ ഫ്രഞ്ച് വിമൻ (1890) എയ്റ്റീന്ത് സെഞ്ചറി വീൻയെറ്റ്സ് (3 ഭാഗം, 1892-96) ദ് പലാഡിൻ ഒഫ് ഫൈലന്ത്രോപ്പി (1899)
തുടങ്ങിയ ചില ഗദ്യഗ്രന്ഥങ്ങൾ കൂടി ഇദ്ദേഹത്തിന്റെ സംഭാവനയായി ലഭിച്ചിട്ടുണ്ട്.
1901-ൽ കാർമിന വോട്ടിവ എന്നൊരു കവിതാസമാഹാരവും ഡോബ്സൻ പ്രസിദ്ധീകരിക്കുകയുണ്ടായി.
1921-ൽ ഇദ്ദേഹം അന്തരിച്ചു.
പുറത്തേക്കുള്ള കണ്ണികൾ http://www.poetsgraves.co.uk/dobson.htm http://www.poemhunter.com/henry-austin-dobson/ http://www.bartleby.com/101/826.html കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡോബ്സൻ, ഹെന്റി ഓസ്റ്റിൻ (1840 - 1921) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഹെസ്റ്റിയ ഇംഗ്ലീഷ് വിലാസം https://ml.wikipedia.org/wiki/Hestia ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഗ്രീക്ക് ഐതിഹ്യത്തിലെ അടുപ്പിന്റെയും കുടുംബങ്ങളുടെയും ദേവതയാണ് ഹെസ്റ്റിയ .
ഗ്രീക്ക് മിത്തോളജി അനുസരിച്ച്, ക്രോണസിന്റെയും റിയയുടെയും പുത്രിയാണ്.
വീടുകളിൽനടത്തുന്ന  പൂജകളിൽ ആദ്യ അർപ്പിതം ഹെസ്റ്റിയക്കാണ് നിവേദിച്ചിരുന്നത്.
പ്രൈറ്റാനെമുകളുടെ അടുപ്പുകൾ ഹെസ്റ്റിയയുടെ ക്ഷേത്രമായി പ്രവർത്തിച്ചു.
പുതിയ കോളനികൾ സ്ഥാപിക്കുമ്പോൾ മാതൃ നഗരത്തിലെ പൊതു അടുപ്പിൽ നിന്ന് പുതിയ സ്ഥലത്തേക്ക് തീ കൊണ്ടുപോയിരുന്നു.
റോമൻ ഐതിഹ്യത്തിലെ വെസ്റ്റ, ഹെസ്റ്റിയയുമായി ബന്ധപ്പെട്ട ദേവതയാണ്.
ഗ്രീക്ക്-റോമൻ ഭവനങ്ങളിലെ അടുപ്പുകൾ ഒരിക്കലും അണച്ചിരുന്നില്ല.
അണക്കുകയാണെങ്കിൽത്തന്നെ, അത് ആചാരപരമായി വിവിധ ചടങ്ങുകളോടെയാണ് ചെയ്യുന്നത്.
ശുദ്ധീകരണത്തിന്റെയും പുനരുദ്ധാനത്തിന്റെയും ക്രീയകൾക്കുശേഷം അടുപ്പ് വീണ്ടും കത്തിക്കുകയും ചെയ്യും.
ഹെൻട്രി ബ്ലേക്ക് ഫുള്ളർ
ഹെൻട്രി ബ്ലേക്ക് ഫുള്ളർ (ജീവിതകാലം : ജനുവരി 9, 1857 – ജൂലൈ 28, 1929) ഒരു അമേരിക്കൻ നോവലിസ്റ്റും ചെറുകഥാകൃത്തുമായിരുന്നു.
ഇല്ലിനോയിസിലെ ചിക്കാഗോയിൽ 1857 ജനുവരി 9 നാണ് അദ്ദേഹം ജനിച്ചത്.